PROTOCOLO DE ACTUACIÓN PARA A ADHESIÓN DOS CONCELLOS AO PLAN COMPOST REVITALIZA E BASES REGULADORAS DAS SUBVENCIÓNS CONVOCADAS PARA CONSOLIDAR DITO PLAN.
ADMINISTRACIÓN LOCAL — Provincial — Deputación Provincial (Subvencións, 18/10/2016)

As obrigas legais fixadas en diversos textos normativos de aproveitamento da fracción orgánica dos residuos municipais (en diante FORM) están moi lonxe de poder cumprirse nas datas fixadas de manterse inmóbil a situación actual. O obxectivo de compostar, polo menos, o 25 % da FORM antes do ano 2020 non se poderá acadar se non se comezan a dar xa pasos firmes e decididos nesta dirección. Neste sentido, a Deputación de Pontevedra ten entre os seus obxectivos estratéxicos potenciar a área de Medio Ambiente, cun senso claro pola colaboración cos concellos a través do seu Plan Compost Revitaliza, no que aposta polos compostadores individuais (en diante COIN), os centros de compostaxe comunitaria (en diante CCC) e polas plantas comarcais de compostaxe (en diante PCC). En relación cos CCC a Administración provincial acaba de instalar en 22 concellos da provincia un total de 46 con 221 unidades modulares de compostaxe (en diante UMC) con capacidade unitaria para tratar a FORM producida por entre 60 e 300 persoas, que será mesturada con estruturante para garantir un proceso capaz de levar á obtención final dun compost de tanto máis alta calidade canto máis limpa viñese a FORM tratada. Con todo, unha vez posto en marcha o Plan Compost Revitaliza nesa vertente resulta preciso, para poder seguir avanzando na súa efectividade, dotarse dun marco máis estable para proceder á súa organización, ao cálculo de necesidades e demais aspectos, é dicir, cómpre facer unha previsión realista, o máis aproximada á definitiva para: Para acadar a estabilidade e a previsión que se pretende entre os distintos mecanismos e instrumentos barallados (consorcio, empresa pública etc.) óptase pola opción máis sinxela e con menos carga burocrática. Esta consiste na adhesión voluntaria dos concellos ao Plan Compost Revitaliza, cunha serie mínima de obrigas delimitadas e definidas por parte da Deputación e dos concellos adheridos que permitan acadar os obxectivos fixados e determinar con precisión as necesidades futuras. Por parte da Deputación de Pontevedra, en relación cos concellos adheridos: Por acordo do órgano competente da corporación municipal no formato que se xunta como anexo I. Visto o protocolo de actuación relativo ao Plan Compost Revitaliza da Deputación de Pontevedra, segundo o establecido no artigo 21/22/23 * da Lei 7/1985, de 2 de abril, reguladora das bases de réxime local, o alcalde ou alcaldesa/Xunta de Goberno/ Pleno* Primeiro. A adhesión ao Plan Compost Revitaliza da institución provincial nos termos expresados no protocolo de actuación adxunto, co compromiso de cumprir e facer cumprir as obrigas municipais derivadas del. Segundo. Designar, para todos os efectos, como representante legal do Concello no Plan Compost Revitaliza a D.ª/D.** …. Terceiro. Terceiro. Trasladarlle este acordo de adhesión ao Servizo de Asistencia Intermunicipal do organismo provincial para os efectos oportunos.,. de. de 20. * Determinar o artigo en función do órgano competente para acordar a adhesión ao Plan Compost Revitaliza ** Especificar tamén o cargo ocupado no Concello As obrigas legais fixadas en diversos textos normativos de aproveitamento da fracción orgánica dos residuos municipais (en diante FORM) están moi lonxe de poder cumprirse nas datas fixadas de manterse inmóbil a situación actual. O obxectivo de compostar, polo menos, o 25 % da FORM antes do ano 2020 non se poderá acadar se non se comezan a dar xa pasos firmes e decididos nesta dirección. Neste sentido, a Deputación de Pontevedra ten entre os seus obxectivos estratéxicos potenciar a área de Medio Ambiente, cun senso claro pola colaboración cos concellos a través do Plan Compost Revitaliza, no que aposta polos compostadores individuais (en diante COIN), os centros de compostaxe comunitaria (en diante CCC) e as plantas comarcais de compostaxe (en diante PCC). En relación cos CCC a Administración provincial acaba de instalar en 22 concellos da provincia un total de 46 con 221 unidades modulares de compostaxe (en diante UMC) con capacidade unitaria para tratar a FORM producida por entre 60 e 300 persoas, que será mesturada con estruturante para garantir un proceso capaz de levar á obtención final dun compost de tanto máis alta calidade canto máis limpa veña a FORM tratada. Agora trátase de dar un paso máis co obxecto de consolidar o Plan Compost Revitaliza mediante unha serie de axudas que lles permitan aos concellos facer fronte aos sobrecustos derivados da súa posta en marcha, no período de tránsito do actual sistema de recollida e tratamento ao novo sistema baseado na compostaxe, en calquera das súas tres variables complementarias mencionadas anteriormente (COIN, CCC e PCC). Aínda que a implantación do novo sistema implicará unha forte diminución dos custos do servizo, nun primeiro momento, que poderiamos denominar de transición, estes custos seguramente aumentarán, dificultándolles aos concellos a implantación do novo sistema, polo que se considerou necesario abrir liñas de axuda da Deputación. Ao existir a previsión de abrir novas convocatorias nos vindeiros exercicios, semella aconsellable limitar esta primeira convocatoria ás actuacións e aos concellos nos que existan motivos razoables para concluír que os trámites para o paso ao novo sistema poidan resultar máis áxiles e doados. Debido á complexidade de modificación dos contratos do servizo municipal de recollida de residuos domiciliarios xestionados a través de empresas privadas, as axudas económicas nesta primeira convocatoria (non así nas futuras) centraranse nos concellos con xestión directa do servizo, ou naqueles cuxos contratos actualmente en vigor sexan acordes aos compromisos de adhesión ao Plan Compost Revitaliza. Así mesmo, centrarase esta primeira convocatoria nos COIN, CCC e os seus materiais complementarios, e deixarase en xeral para posteriores convocatorias as PCC, agás en eventuais casos excepcionais ben xustificados. Esta iniciativa provincial enmárcase no ámbito competencial que a lexislación vixente en materia de réxime local lles encomenda ás deputacións, xa que deben dirixir a súa actividade a cooperar no fomento do desenvolvemento económico e social en toda a provincia e a asegurar a prestación integral e adecuada dos servizos de competencia municipal, entre os que se atopan a recollida e o tratamento de residuos. Así mesmo, de acordo co disposto no artigo 26.2. a) da Lei 7/1985, de 2 de abril, reguladora das bases de réxime local, na redacción dada pola Lei 27/2013, de 13 de decembro, de racionalización e sustentabilidade da Administración local, nos concellos de menos de 20.000 habitantes a Deputación coordinará a prestación dos servizos de recollida e tratamento de residuos; pola súa banda, o artigo 36.1. c) desta lei establece que é competencia da Deputación a prestación dos servizos públicos de carácter supramunicipal e, no seu caso, supracomarcal, e o fomento ou, no seu caso, a coordinación da prestación unificada de servizos dos concellos do seu respectivo ámbito territorial. En particular, asumirá a prestación do servizo de tratamento de residuos nos concellos de menos de 5.000 habitantes cando estes non procedan a súa prestación. Nesa mesma liña, o artigo 6 da Lei 10/2008 de residuos de Galicia atribúelles ás deputacións competencia para adoptar as medidas oportunas para asegurar, conforme ao establecido na lexislación vixente en materia de administracións locais, a colaboración precisa cos concellos na prestación do servizo de recollida e xestión de residuos urbanos, e inclúe estes servizos como de carácter preferente nos plans provinciais de obras e servizos. O artigo 30 do Texto refundido das disposicións legais vixentes en materia de réxime local, aprobado polo Real decreto lexislativo 781/1986, de 18 de abril, establece que a Deputación cooperará para a efectividade dos servizos municipais, preferentemente dos obrigatorios, aplicando para este fin os medios económicos propios desta que se lle asignen ou as subvencións ou axudas de calquera outra procedencia. En relación co exposto confecciónanse as seguintes bases reguladoras. O obxectivo desta convocatoria é impulsar o tratamento da FORM mediante a compostaxe, con axudas para facer fronte aos sobrecustos transitorios derivados da súa posta en marcha no período de cambio do actual sistema de recollida e tratamento ao novo sistema baseado na compostaxe, nas súas variantes complementarias COIN e CCC e, excepcionalmente, PCC, coa seguinte orde de prelación: 1.º Compostaxe individual (COIN) 1.º Centros de compostaxe comunitaria (CCC) 1.º Plantas comarcais de compostaxe (PCC) En concreto, poderán ser obxecto das axudas as seguintes liñas de subvención: Liña 1. A asistencia técnica para a redacción dos plans municipais de recollida e tratamento de residuos domiciliarios que respondan aos criterios do Plan Compost Revitaliza por persoal técnico da Deputación de Pontevedra, coa colaboración municipal, achegando toda a información ou documentación precisa para a súa elaboración; e, excepcionalmente, a asistencia para o deseño técnico e planos acoutados das posibles PCC. Liña 2. A adquisición dos COIN e CCC necesarios para a posta en marcha do novo sistema baseado na compostaxe, así como dos materiais complementarios para o seu bo funcionamento. Poderán presentar as solicitudes os concellos cun censo de poboación inferior aos 50.000 habitantes, ben individualmente ou agrupados, para as actuacións necesarias para cambiar o actual sistema por outro baseado na compostaxe. Só poderán acollerse a estas axudas os concellos adheridos ao Plan Compost Revitaliza da Deputación de Pontevedra. As solicitudes para a liña 2 só poderán realizarse asociadas á solicitude da liña 1, ou ben coa elaboración municipal dun plan de recollida e tratamento de residuos domiciliarios que responda aos criterios do Plan Compost Revitaliza, baseado na compostaxe e que fixe obxectivos de tratamento da FORM en consonancia cos compromisos de adhesión a este Plan. Así mesmo, para a liña 2 terán preferencia os concellos con xestión directa do servizo; opcionalmente e a continuación, consideraranse os demais concellos que teñan actualmente en vigor, ou en previsión de inminente adxudicación, contratos de recollida dos residuos domiciliarios acordes cos compromisos adquiridos na adhesión ao Plan Compost Revitaliza. As axudas da liña 1 relativas á colaboración técnica para a redacción dos plans municipais de recollida e tratamento de residuos domiciliarios por persoal técnico da Deputación e, excepcionalmente, ao soporte técnico para o deseño e planos acoutados das posibles PCC serán sufragadas na súa totalidade pola Deputación. A liña 2 de subvención relativa á adquisición dos COIN e CCC precisos para a posta en marcha do novo sistema baseado na compostaxe, así como dos seus materiais complementarios para o seu bo funcionamento, estará dotada con 1.250.557,45 € e financiarase con cargo á aplicación 16/410.1623.762.49 do vixente orzamento provincial. En relación á liña 1 concederanse todas as solicitudes presentadas; daráselles preferencia a aqueles concellos que, pola súa dispersión da poboación, índice de ruralidade, baixa densidade, etc., permitan acadar progresivamente o tratamento do 100 % da súa FORM vía COIN e/ou CCC segundo os estudos previos elaborados polos técnicos provinciais, que lles serán facilitados aos concellos que así o soliciten, tendo en conta, ademais, o aproveitamento óptimo dos recursos humanos da Deputación. En relación á liña 2 as subvencións concederanse en réxime de concorrencia competitiva entre as entidades que cumpran os requisitos de admisión establecidos na base segunda e en función da memoria explicativa á que se fai referencia na base sexta. Sobre un total de 100 puntos, os criterios de selección son os seguintes: a) Solicitudes daqueles concellos que, polas súas características (dispersión da poboación, ruralidade, densidade, etc.), permitan acadar progresivamente o tratamento do 100 % da súa FORM vía COIN e/ou CCC segundo os estudios previos elaborados polos técnicos provinciais, que lles serán facilitados aos concellos que así o soliciten, ata 60 puntos b) Amplitude e homoxeneidade do ámbito xeográfico obxecto de utilización do material subvencionado, ata 25 puntos c) Achega de datos de produción e solución dada para os produtores singulares de residuos orgánicos, ata 15 puntos As solicitudes terán que respectar os limiares máximos de número de COIN e CCC establecidos no estudo previo de necesidades elaborado polos técnicos provinciais, que se lles facilitará aos concellos que o soliciten; en caso contrario, a Deputación estará facultada para limitar a subvención aos máximos establecidos neste estudo previo. Así mesmo, as solicitudes que non acaden o 40 % da puntuación en todos e cada un dos criterios serán eliminadas por entender que teñen fallos graves que farían inútil, disfuncional e contraproducente co Plan Revitaliza a súa posta en funcionamento. Na liña 2 valoraranse as solicitudes presentadas segundo estes criterios e resultarán seleccionadas aquelas que obteñan a maior puntuación ata o límite orzamentario establecido na base terceira. A contía da cada subvención obterase da aplicación dun cociente á puntuación outorgada, e terase en conta que o máximo da subvención para cada proxecto non poderá exceder do 70 % do seu orzamento; poderase acadar o 90 % en función da dispoñibilidade orzamentaria sobrante, de existir, e as solicitudes seleccionadas. A contratación da adquisición e da subministración dos COIN e CCC obxecto de subvención da liña 2 corresponderalle ao concello ou concellos solicitantes; estes materiais deberán respectar as características técnicas establecidas polo persoal técnico provincial no anexo I desta convocatoria. Esta adquisición farase preferentemente a través dun acordo marco que permita flexibilizar as necesidades reais posteriores de COIN e CCC respecto das iniciais formuladas. Poderán acollerse a estas subvencións as actuacións xa adxudicadas durante o ano 2016. Para a liña 1, redacción de plans: Para a liña 2, adquisición de material: Para as dúas liñas tamén será necesario achegar un certificado, expedido polo funcionario ou funcionaria pública competente, no que se faga constar o seguinte: a) Se o concello obtivo ou solicitou calquera outra axuda ou subvención b) Que o concello non está incurso en causas de prohibición para a percepción de axudas públicas c) Que está ao corrente coas obrigas tributarias e coa Seguridade Social As agrupacións de concellos que se constitúan para optar a estas axudas presentarán o seguinte: No caso de presentar incompleta a documentación á que se refire esta base requirirase o interesado para que emende as faltas ou omisións no prazo máximo de dez días hábiles, indicándolle que, de non o facer, se terá por desistido da súa solicitude, previa resolución, que deberá ser ditada nos termos previstos no artigo 21 da Lei 39/2015, de 1 de outubro, de procedemento administrativo común das administracións públicas. As solicitudes irán dirixidas á presidenta da Deputación de Pontevedra e presentaranse no Rexistro xeral da Deputación, no da súa sede en Vigo ou a través de calquera das formas previstas no artigo 16.4 da Lei 39/2015, de 1 de outubro, de procedemento administrativo común das administracións públicas. Os horarios dos rexistros son os seguintes: O prazo para presentar as solicitudes será de dous meses contados desde o día seguinte ao da publicación desta convocatoria no Boletín Oficial da Provincia de Pontevedra.1. A instrución do procedemento de concesión, que lle corresponde ao Servizo de Asistencia Intermunicipal, comprenderá as seguintes actividades ou fases: a. Unha vez presentadas as solicitudes realizarase o estudo e a súa comprobación por parte do servizo instrutor b. O xefe do servizo ten a condición de órgano instrutor. As actividades do instrutor comprenderán: b.1. Petición de informes; o prazo de emisión será de 10 días, salvo que se autorice un prazo maior. Se o órgano instrutor o considera necesario, sobre todo no caso de investimentos, solicitará un informe dos servizos técnicos provinciais para comprobar o estado actual e, posteriormente, poder verificar a realización e valoración do investimento ou a finalidade subvencionada. b.2. Informe-proposta do xefe de servizo no que se valorarán as solicitudes á luz dos criterios de concesión, no que se explique o sistema de valoración que se seguiu, relacionando as solicitudes por orde decrecente de puntuación e sinalando a subvención que lles corresponde a cada un deles. Así mesmo, relacionaranse as solicitudes desestimadas, motivando as razóns das desestimacións.2. Informe de fiscalización de Intervención de todos os expedientes e do informe-proposta.3. Estudo do informe-proposta por parte da comisión de avaliación, que neste expediente estará formada por: Presidente ou presidenta: un xefe ou xefa de servizo ou centro da Deputación de Pontevedra Vogais: un técnico ou técnica en Medio Ambiente, un técnico ou técnica do Servizo de Asistencia Intermunicipal e un técnico ou técnica do Servizo de Intervención Secretario: o da Deputación de Pontevedra ou funcionario ou funcionaria de carreira con titulación superior en quen delegue 4. Proposta de resolución definitiva. O órgano instrutor, á vista do expediente e do informe da Comisión, formulará a proposta de resolución definitiva, que deberá expresar o solicitante ou a relación de solicitantes para os que se propón a concesión da subvención e a súa contía. Tamén recollerá as solicitudes rexeitadas e os motivos do rexeitamento. A proposta de resolución definitiva non crea ningún dereito a favor do beneficiario proposto fronte á Administración, mentres non se lle notifique a resolución de concesión.1. Unha vez aceptada, no seu caso, a proposta de resolución definitiva, o órgano competente resolverá o procedemento.2. A resolución deberá motivarse, quedando acreditados no procedemento os fundamentos da resolución que se adopte 3. A resolución, ademais de conter o solicitante ou a relación de solicitantes aos que se lles concede subvención, fará constar, no seu caso, de maneira expresa, a desestimación do resto das solicitudes 4. Prazo máximo para resolver e notificar. A resolución do procedemento non poderá exceder de seis meses, salvo que unha norma con rango de lei estableza un prazo maior ou así veña previsto na normativa da Unión Europea. O prazo computarase a partir da publicación da correspondente convocatoria, salvo que esta pospoña os seus efectos a unha data posterior. O vencemento do prazo máximo sen que sexa notificada a resolución lexitima os interesados para entender desestimada por silencio administrativo a solicitude de concesión da subvención. Os beneficiarios deberán ter executadas as actuacións ou instaladas ou en funcionamento as subministracións para as que se conceden as axudas antes do 31 de outubro de 2017; así mesmo, deberán xustificalas no prazo de tres meses desde a súa finalización e, en todo caso, antes do 31 de xaneiro de 2018. Para o cobro das subvencións concedidas cómpre presentar a seguinte documentación: 1. Xustificación do cumprimento da finalidade para a que se concedeu a subvención: a. Memoria explicativa e detallada da realización da finalidade con expresa mención dos resultados obtidos (comprensiva, no seu caso, do programa, cartel anunciador, fotografías e demais documentación gráfica elaborada para o desenvolvemento do proxecto ou da actividade subvencionada) b. Xustificación do cumprimento das obrigas impostas c. Indicación do cumprimento dos obxectivos propostos, entre eles se o material obxecto de concesión da liña 2 está en funcionamento 2. Xustificación dos gastos Facturas orixinais ou fotocopias compulsadas, debendo corresponder o gasto coa actividade subvencionada, e certificado da súa aprobación polo órgano competente. As facturas deberán conter os requisitos que lle dan validez e ser informadas polos técnicos provinciais. A xustificación con facturas será polo importe de todo o investimento.3. Acreditación da difusión da colaboración da Deputación na actuación ou na subministración subvencionada 4. Informe do persoal técnico provincial competente relativo á adecuación do investimento realizado aos obxectivos propostos. Unha vez vencido o prazo de xustificación sinalado na base décima sen que a entidade beneficiaria presente a documentación xustificativa, o Servizo de Asistencia Intermunicipal requiriralla para que a presente no prazo improrrogable de quince días. A falta de presentación da documentación neste prazo representará a perda da subvención e demais responsabilidades previstas na Lei 38/2003, de 17 de novembro, xeral de subvencións (LXS). As subvencións concedidas deberán ser devoltas ou reintegradas nos seguintes casos: a. Por obtelas falseando as condicións requiridas b. Por non aplicalas para os fins aos que foron concedidas durante a vida útil dos COIN e CCC c. Por incumprir o beneficiario as obrigas asumidas e as condicións fixadas nestas bases d. Nos demais casos previstos no réxime xurídico das subvencións As axudas concedidas ao abeiro desta convocatoria teñen a natureza xurídica de subvencións, de acordo cos criterios establecidos na Lei 38/2003, de 17 de novembro, xeral de subvencións. O seu réxime xurídico axústase ao disposto nestas bases, na Lei 38/2003, de 17 de novembro, xeral de subvencións (LXS) e no seu Regulamento (Real decreto 887/2006, de 21 de xullo), na Lei 9/2007, de 13 de xullo, de subvencións de Galicia (LSG), na Lei 7/1985, de 2 de abril, reguladora das bases de réxime local (LRBRL), na Lei 39/2015, de 1 de outubro, de procedemento administrativo común das administracións públicas, nas bases de execución do orzamento para o exercicio 2016 e na demais normativa aplicable. Contra o acordo de aprobación destas bases, que pon fin á vía administrativa, poderase interpoñer recurso potestativo de reposición ante o mesmo órgano que o ditou, no prazo dun mes a partir do día seguinte ao desta publicación (artigos 123 e 124 da Lei 39/2015, de 1 de outubro, de procedemento administrativo común das administracións públicas), ou ben directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1988, de 13 de xullo, reguladora da xurisdición contencioso-administrativa, e todo iso no prazo establecido no artigo 46 desta lei, sen prexuízo de que se poida utilizar calquera outro recurso que se estime conveniente. NOTA: por cuestións puramente operativas considérase que o CCC de mínimo tamaño debería constar, polo menos, de 3 UMC (CCCMín3 UMC) e o CCC de máximo tamaño non debería exceder de 10 UMC (CCCMáx10 UMC)